ANEXA NR. 1 la HCL nr. ____/____ 2025
JUDEȚUL MEHEDINȚI
	MUNICIPIUL DROBETA TURNU SEVERIN	

CONTRACT DE ÎNCHIRIERE IMOBIL
NR. ________/________ 

I. PARȚILE CONTRACTANTE :
1.1 Arhiepiscopia Romano-Catolică București – Parohia Romano-Catolică Drobeta Turnu Severin cu sediul în str. Aurelian, nr. 24, , având Cod IBAN RO18RNCB0179138501860001 deschis la BCR, reprezentată prin Pr. Coșa Gheorghe, în calitate de LOCATOR, pe de o parte și 
1.2  Municipiul Drobeta Turnu Severin cu sediul în  str. Mareşal Averescu, nr. 2, jud. Mehedinţi, C.I.F. 4426581, Cod Iban: RO 77TREZ46121A300530XXXX deschis la Trezoreria Drobeta Turnu Severin, reprezentat prin Primar Marius Screciu în calitate de LOCATAR pe de altă parte;
Având în vedere:
· Dispozițiile art. 1777-1835 din Legea nr. 287/2009 privind Codul civil;
· HCL Drobeta Turnu Severin nr. _____/____ 2025  aprobarea închirierii imobilului construcție în structură S+P+E și a terenului aferent,  aflate în Drobeta Turnu Severin, str. Horațiu, nr. 3, proprietatea Arhiepiscopiei Romano-Catolice București – Parohia Romano-Catolică Drobeta Turnu Severin pe o perioada de patru ani, în vederea desfașurării activității Grădiniței cu program prelungit nr. 7 din Drobeta Turnu Severin;
· părţile au decis să încheie prezentul Contract de închiriere, denumit în continuare “CONTRACTUL”, cu aplicarea  următoarelor clauze:

II.       OBIECTUL CONTRACTULUI :
      Art.1. Primul în calitate de locator închiriază, iar al doilea în calitate de locatar (chiriaș) ia cu chirie imobilul construcție situat în Drobeta Turnu Severin, str. Horațiu, nr. 3, în suprafață construită la sol de 612 mp și suprafață construită desfășurată de 1120,54 mp precum și a terenului aferent în suprafață de 848 mp conform datelor cuprinse  în extrasul de informare de Carte Funciară.
Art.2. Imobilul construcție și terenul aferent care fac obiectul închirierii se predau în stare de folosință cu instalațiile și inventarul prevăzut în procesul-verbal de predare - primire, încheiat între părțile contractante.
III. TERMENUL CONTRACTULUI
Art.3. Termenul de închiriere este de 4 ani cu începere de la _______________ până la data de _____________.
La expirarea termenului, locatarul (chiriașul) are dreptul la reînnoirea contractului în condițiile legilor speciale în domeniu.
  În cazul în care parțile nu convin asupra reînnoirii contractului de închiriere locatarul (chiriașul) este obligat să părăseasca imobilul construcție  la expirarea termenului contractului, fără altă formalitate.
IV. MODUL ȘI PLATA CHIRIEI:
       Art.4.   Chiria lunară este de 1000 euro/lună plătibilă în lei la cursul BNR, de la data efectuării plății, conform propunerii din adresa nr. 2/10.02.2025. formulată de Parohia Romano-Catolică Drobeta Turnu Severin;
..... 	Art. 5. Plata chiriei se face prin virament în contul RO18RNCB0179138501860001 deschis la BCR, Parohia Romano-Catolică Drobeta Turnu Severin.
Neplata în termen a chiriei atrage după sine o penalitate de 0,1% pentru fiecare zi de întârziere, începând cu prima zi lucrătoare care urmează aceleia când suma a devenit exigibilă, fără ca penalitatea să poata depăși chiria restantă.
Suma calculată cu titlu de penalitați de întârziere se va încasa cu prioritate urmând ca abia după ce aceasta a fost încasată să se procedeze la încasarea și operarea chiriei restante cât și a celei ajunse la scadență.
V. OBLIGAȚIILE PĂRȚILOR:

Art.6. LOCATORUL are  următoarele obligații :
a) – să predea locatarului (chiriașului) imobilul construcție și terenul aferent în stare normală de folosință;
b) - să urmarească achitarea și plata chiriei la termenul scadent, iar în caz contrar să ia măsuri pentru recuperarea debitului în termenul de prescripție de 3 ani.

     Art.7 LOCATARUL (CHIRIAȘUL) are următoarele obligații:
a) să execute lucrări de întreținere și reparații a elementelor de construcții și a instalațiilor aflate în folosință exclusivă;
b) să repare sau să înlocuiască elementele de construcții și instalații deteriorate din folosința comună ca urmare a folosirii lor necorespunzătoare, indiferent dacă acestea sunt în interiorul sau exteriorul clădirii; dacă persoanele care au produs degradarea nu sunt identificate, cheltuielile de reparații vor fi suportate de cei care au acces sau folosesc în comun elementele de construcții, de instalații, obiectele si dotările aferente.
c) toate lucările de întreținere și reparațiile imobilului se vor face cu avizul scris al locatorului;
d) să asigure curățenia și igienizarea în interiorul imobilului și la părțile de folosință comună pe toată durata contractului de închiriere;
e) să predea locatorului imobilul construcție și terenul aferent în stare de folosință și de curățenie cu obiectele de inventar trecute în procesul-verbal de predare-primire;
f) să nu efectueze modificări interioare de natură a schimba destinația încăperilor;
g) să plătească chiria la termenul stabilit;

VI .	REZILIEREA CONTRACTULUI:
Art.8. Rezilierea contractului de închiriere se face în urmatoarele condiții:
a) la cererea locatarului (chiriașului) înainte de termenul stabilit în contract, cu condiția notificării prealabile într-un termen de minimum 60 de zile;
b) când locatarul (chiriașul) nu  a achitat chiria cel putin 3 luni consecutive;
c) când locatarul a pricinuit însemnate stricăciuni imobilului construcție, instalațiilor, precum și oricăror bunuri aferente lor sau dacă înstrăinează făra drept părți ale acestora;
d) locatarul nu a respectat clauzele contractuale ;
Art. 9  Locatorul are dreptul să verifice, în mod periodic, modul în care locatarul (chiriașul) folosește și întreține suprafața locativă și terenul aferent închiriate și modul în care sunt folosite și întreținute părțile de instalații comune ale clădirii, locatarul având obligația de a permite accesul reprezentanților locatorului pentru a efectua aceste verificări.
Art. 10  Contractul de închiriere nu se prelungește în următoarele cazuri :			             
a) locatarul (chiriașul) a schimbat total sau parțial destinația ori structura interioară a imobilului și a terenului aferent fără avizul scris al locatorului și fără aprobările legale;
b) locatarul a pricinuit însemnate stricăciuni imobilului și terenului aferent, clădirii în care este situată aceasta, instalațiilor sau bunurilor aferente acestora ori a înstrăinat fără drept parți ale acesteia;
c) locatarul este rău platnic și nu a respectat data scadentă pentru plata chiriei.

VI. LITIGIILE:
Art.11.   Litigiile ce decurg din derularea prezentului contract, se vor soluționa pe cale amiabilă, iar în caz contrar, pe calea instanțelor de judecată competente.
Art.12.  Clauzele contractuale se vor completa de drept cu prevederile art. 1777-1835 Cod civil.
Art.16.  Prezentul contract s-a încheiat în dublu exemplar, câte unul pentru fiecare parte.

        

	    LOCATOR,				                             LOCATAR,


